SET ปิดดิ่ง 20 จุด วิตกสิ้นสุดเกณฑ์ชั่วคราว “ชอร์ตเซล-ซิลลิ่งฟลอร์” ลุ้นพรุ่งนี้รีบาวด์
SET ปิดดิ่ง 20 จุด วิตกสิ้นสุดเกณฑ์ชั่วคราว “ชอร์ตเซล-ซิลลิ่งฟลอร์” ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,237.04 จุด ลบ 20.30 จุด หรือ 1.61% มูลค่าการซื้อขาย 4.9 หมื่นล้านบาท
30 ก.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,237.04 จุด ลบ 20.30 จุด หรือ 1.61% มูลค่าการซื้อขาย 4.9 หมื่นล้านบาท ขณะที่ดัชนีดาวโจนส์ล่วงหน้า ณ เวลา 17.31 น. (ตามเวลาประเทศไทย) อยู่ที่ระดับ 27,171.00 จุด ลบ 235 จุด หรือ 0.86%
10 หุ้นกดดัชนีวันนี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้ปรับตัวลงมากกว่าตลาดหุ้นในภูมิภาคเอเชียที่มีการเคลื่อนไหวทั้งในแดนบวก-ลบ ขณะที่ตลาดในยุโรปเทรดบ่ายนี้ต่างติดลบกัน เช่นเดียวกับดาวโจนส์ฟิวเจอร์สที่ติดลบด้วย จาก Sentiment ไม่ค่อยดีหลังจบการดีเบตของผู้เข้าชิงตำแหน่งประธานาธิบดีสหรัฐฯแล้ว ซึ่งผลที่ออกมาก็มองว่ายังมีความไม่แน่นอนอยู่
ส่วนตลาดบ้านเรายังไม่ได้มีปัจจัยใหม่เข้ามา แต่ก็ไม่แน่ใจว่ากังวลเรื่องการกลับมาใช้เกณฑ์ปกติของ Short Sell และซีลลิ่ง-ฟลอร์ ที่จะเริ่มในวันพรุ่งนี้ (1 ต.ค.) หรือไม่ ซึ่งวันนี้คาดว่านักลงทุนสถาบันจะขาย ส่วนนักลงทุนต่างชาติก็ขายอย่างต่อเนื่องอยู่แล้ว ทั้งนี้ เมื่อเข้าสู่เดือนตุลาคมก็มองว่าตลาดจะมีความผันผวนมากจากปัจจัยการเมืองที่จะต้องติดตามอย่างใกล้ชิด
ประกอบกับสถานการณ์การแพร่ระบาดไวรัสโควิด-19 ก็ยังมีจำนวนผู้ติดเชื้อเพิ่มขึ้น และยิ่งเข้าใกล้ฤดูหนาวก็เป็นตัวเร่งที่จะทำให้เกิดการระบาดได้ง่ายขึ้นด้วย ซึ่งคาดว่าจะกดดันไป 1-2 ไตรมาส อย่างไรก็ดีช่วงนี้ให้ติดตามตัวเลขเศรษฐกิจของประเทศสำคัญที่จะทยอยออกมา ทั้งดัชนีผู้จัดการฝ่ายจัดซื้อ (PMI) ภาคการผลิตของยูโรโซน, ตัวเลขการจ้างงานนอกภาคเกษตรของสหรัฐฯ เป็นต้น
สำหรับแนวโน้มการลงทุนในวันพรุ่งนี้ (1 ต.ค.) นายวีระวัฒน์ กล่าวว่า ตลาดฯคงจะแกว่ง Sideway ถึง Sideway Down  พร้อมมีแนวรับ 1,230 จุด ส่วนแนวต้าน 1,250 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT    มูลค่าการซื้อขาย  1,798.20 ล้านบาท  ปิดที่   32.00 บาท ลดลง   1.25 บาท
STGT   มูลค่าการซื้อขาย  1,588.60 ล้านบาท  ปิดที่   76.75 บาท ลดลง   2.25 บาท
DIF    มูลค่าการซื้อขาย  1,442.97 ล้านบาท  ปิดที่   13.70 บาท ลดลง   0.50 บาท
AOT    มูลค่าการซื้อขาย  1,395.44 ล้านบาท  ปิดที่   56.50 บาท ลดลง   1.50 บาท
CPALL  มูลค่าการซื้อขาย  1,270.15 ล้านบาท  ปิดที่   60.25 บาท ลดลง   1.00 บาท
 
ตลาดหุ้นเอเชีย
